பாலிவுட்டில் நிலவும் ஏற்றத்தாழ்வுகளைப் பற்றி பேசிய ப்ரியங்கா, “ஒருவர் அதிகாரத்தைப் பயன்படுத்தி ஆதாயம் பெறுவதை நானும் அனுபவப்பட்டிருக்கிறேன். ஒரு திரைப்படத்தில் நடிக்க ஒப்பந்தம் பெற்று, அதன் பிறகு கடைசி நேரத்தில், அந்தத் திரைப்படத்தில் நடிக்கும் நடிகரின் காதலியோ இயக்குநரின் காதலியோ திடீரென நடிகையாக ஒப்பந்தம் ஆகிவிடுவார். இதில் நானும் பலிகடா ஆகியிருக்கிறேன். நடிகர்கள் எவ்வளவு சம்பளம் பெறுகிறார்கள் என்பதை ஊடகம் எப்போதும் ஒரு பொருட்டாக நினைக்காது. ஆனால், ஒரு நடிகை இவ்வளவு சம்பளம் பெறுகிறார் என்பதைத் தலைப்புச் செய்தியாக வெளியிடும். அது ஏன்” என்று கேள்வி எழுப்பினார்.